వివాదపరులలో ఒకడు అతని గాంచి యిట్లనెను. ''అయ్యా! ఆ చెట్టుమీది ఊసరవిల్లి ఎఱ్ఱగానుండును కాదండీ?''- అందులకామనుష్యుడు, ''ఔనయ్యా! అనెను. అంత రెండవవాడు ఇట్లు ప్రతిఘటించెను. ''ఏమి చెప్పెదరు? అదెట్లు పొసగును? అది ఎఱ్ఱనిది కాదు, నీలిది'' అందులకా పెద్దమనుష్యుడు సవినయముగా ''ఔనండీ'' అనెను. అతనికి ఊసరవిల్లి రంగులు తరచు మారుచుండునని తెలియును. అందుచే నాతడిరువురి వాదములకును 'ఔ'ననియెను. అట్లే సచ్చిదానందమయుడగు భగవంతుడు వివిధ రూపములతో నొప్పుచుండును. ఒక్కరూపమున మాత్రమే భగవంతుని దర్శించిన భక్తుడు ఆ రూపముదక్క మరియొక రూప మెరుగడు. కాని వివిధ రూపములందు దైవసాక్షాత్కారము నొందిన యుత్తమ భక్తుడు మాత్రమే ''ఈ రూపములన్నియు ఒకే భగవంతునివి, భగవానుడనంత రూపుడుగదా!'' యనగల్గును. సాకారుడాతడే, నిరాకారుడునాతడే. మరియు నెవ్వరెఱుంగని యాతని రూపము లనంతముగా గలవు.
472.శాఖోపశాఖలతో గూడిన పాచి ముఱుగు గుంటలలోనే కాని మంచినీరు గల పెద్ద చెరువులలో పెరుగదు. అటులనే స్వార్థపరత, కాపట్యము, స్వమత దురభిమానము మొదలగు దుర్గణములకు దాసులగువారల కూటములందే శాఖోపశాఖలు పెరుగుచుండును గాని, అకలంకులును, ఉదారభావములు కలవారును, స్వార్థరహితులు నగు సజ్జనులతో గూడిన మతములందు (శాఖోపశాఖలు) పెరుగజాలవు.
473. (మత ధర్మములందు) శాఖోపశాఖలను గల్పింపవచ్చునా? ప్రవాహమున శాఖోపశాఖలు (నాచుతీగలు) పెరుగజాలవు, ముఱుగుగుంటలందు మాత్రమే పెరుగును. ఎవ్వని మనస్సు సదా భగవానుని వైపునకు ప్రసరించుచుండునో అట్టి భక్తుడు ఇతర విషయములను గూర్చి చింతింపజాలడు. పేరు ప్రఖ్యాతుల నాశించువాడు మాత్రమే (మత ధర్మము లందు) శాఖోపశాఖలను సృష్టించుచుండును.
474. కొలకోలలతో, హద్దుగీతలతో నరులు తమ భూములను పంపకము చేసికొనవచ్చును. కాని పైనున్న ఆకాశము నెవ్వరును పంచుకొనజాలరు. అఖండమైన యా యాకాశము సర్వము నావరించుచున్నది. సర్వము (తనలో) ఇముడ్చుకొనుచున్నది. అజ్ఞుడు అవివేకముచే తన మతమొక్కటియే యథార్థమనియు, సర్వోత్కృష్టమైనదనియు వాదులాడుచుండును. కాని బ్రహ్మజ్ఞానముచే వానిహృదయము వికసించిన పిమ్మటనో, ఈ శాఖా సంప్రదాయ యుద్దములకు అతీతమై అఖండ సచ్చిదానంద బ్రహ్మము వెల్గొందుచున్నదని గ్రహించును.
మత భేదములయెడ నుండవలయు మనోభావము
475. ఏ నామరూపములచే భగవానునర్చించినను ఒకే భగవంతుడు కలడను నమ్మకముతో సాధన చేయువారెల్లరును భగవానుని ప్రాప్తించితీరుదురు.
476. ఏ విధముగా నీవు భగవానుని ధ్యానించినను, వాని నామములను కీర్తించినను, అభ్యుదయము నందగలవు. పంచదారతో జేసిన యప్పమును తినునప్పుడు దానిని నిబ్బరముగా బట్టుకొనినను, వంకరగా బట్టుకొనినను సమానముగనే మధురముగా నుండును.
477. ప్రశ్న: అన్ని మతములవారర్చించు దేవుడును ఒక్కడే యగునెడల వివిధ మతావలంబకులు దేవుని వివిధ రీతులుగా వర్ణించుటేల?
ఉ.్భగవంతుడొక్కడే, కాని వాని నామరూపములనేకములు, ఒకే గృహ యజమానుడు ఒకనికి తండ్రి, ఒకనికి తమ్ముడు, ఒకనికి అన్న, ఒకామెకు మామ, మఱియొకామెకు భర్తయుగావచ్చునుగదా? భక్తులు వారివారి భావనా విశేషములననుసరించి, అనుభవములననుసరించి, భగవంతుని వేర్వేఱు విధములుగా అభివర్ణించుచుందురు.
vivaadaparulalo okadu athani gaanchi yitlanenu. ''ayya! aa chettumeedi oosaravilli eaygaanundunu kaadandii?''- andulakaamanushyudu, ''aunayya! anenu. anta rendavavaadu itlu pratighatinchenu. ''emi cheppedaru? adetlu posagunu? adhi erinidi kaadu, neelidi'' andulaka peddamanushyudu savinayamugaa ''ounandi'' anenu. ataniki oosaravilli rangulu tarachu maaruchundunani teliyunu. anduche natadiruvuri vaadamulakunu 'au'naniyenu. atle sachidaanandamayudagu bhagavantudu vividha roopamulatho noppuchundunu. okkaruupamuna matrame bhagavantuni darsinchina bhaktudu aa roopamudakka mariyoka roopa merugadu. kaani vividha roopamulandu daivasaakshaatkaaramu nondina yuttama bhaktudu matrame ''ee roopamulanniyu oke bhagavantunivi, bhagavaanudananta roopudugadaa!'' yanagalgunu. saakaarudaatade, niraakaarudunaatade. mariyu nevvarengani yaatani roopamu lanantamugaa galavu.
472.saakhopasaakhalatho guudina paachi muigu guntalalone kaani manchineeru gala pedda cheruvulalo perugadu. atulane swaarthaparata, kaapatyamu, swamata durabhimaanamu modalagu durganamulaku daasulaguvaarala kootamulande saakhopasaakhalu peruguchundunu gaani, akalankulunu, udaarabhaavamulu kalavaarunu, swaartharahitulu nagu sajjanulatho guudina matamulandu (saakhopasaakhalu) perugajaalavu.
473. (matha dharmamulandu) saakhopasaakhalanu galpimpavachhunaa? pravaahamuna saakhopasaakhalu (naachuteegalu) perugajaalavu, muruguguntalandu matrame perugunu. evvani manassu sadaa bhagavanuni vaipunaku prasarinchuchunduno atti bhaktudu itara vishayamulanu goorchi chintimpajaaladu. paeru prakhyaatula naasinchuvaadu matrame (matha dharmamu landu) saakhopasaakhalanu srushtinchuchundunu.
474. kolakolalato, haddugeetalato narulu tama bhoomulanu pampakamu chesikonavachhunu. kaani painunna aakaasamu nevvarunu panchukonajaalaru. akhandamaina yaa yakasamu sarvamu naavarinchuchunnadi. sarvamu (tanalo) imudchukonuchunnadi. agnudu avivekamuche tana matamokkatiye yathaarthamaniyu, sarvotkrushtamainadani vaadulaaduchundunu. kaani brahmagnaanamuche vaanihrudayamu vikasinchina pimmatano, ee saakhaa sampradaaya yuddamulaku ateetamai akhanda sachidaananda brahmamu velgonduchunnadani grahinchunu.
matha bhedamulayeda nundavalayu manobhavamu
475. e naamaroopamulache bhagavaanunarchinchinanu oke bhagavantudu kaladanu nammakamutho saadhana cheyuvaarellarunu bhagavanuni praaptinchitiiruduru.
476. e vidhamugaa neevu bhagavanuni dhyaaninchinanu, vaani naamamulanu keertinchinanu, abhyudayamu nandagalavu. panchadaaratho jesina yappamunu tinunappudu daanini nibbaramugaa battukoninanu, vankaragaa battukoninanu samaanamugane madhuramugaa nundunu.
477. prasna: anni matamulavaarrchinchu devudunu okkade yagunedala vividha mataavalambakulu devuni vividha reetulugaa varninchutela?
u., kaani vaani naamaroopamulanekamulu, oke gruha yajamanudu okaniki tandri, okaniki tammudu, okaniki anna, okaameku maama, mariyokaameku bhartayugaavachchunugaadaa? bhaktulu vaarivaari bhavana visaeshamulananusarinchi, anubhavamulananusarinchi, bhagavantuni verve vidhamulugaa abhivarninchuchunduru.